Kokosmakroner

Kokosmakroner er en norsk tradisjonsrik søt julebakst, laget av egg, sukker, hvetemel og kokosmasse. En perfekt kokosmakron er sprø på toppen, og seig inni. Kokosmakroner regnes ofte som lett å lage.

Enkelte velger å ha en sjokoladeglasur på toppen av kokosmakronen.

Kokosmakroner regnes tradisjonelt som et av de syv slag julekaker.

 I Norge 
En spørreundersøkelse utført av YouGov for Opplysningskontoret for brød og korn om hvilke «syv slag» nordmenn likte best, viste at kokosmakroner ikke var blant nordmenn sine favoritter på landsbasis. Kun vestlendinger hadde kokosmakroner på sin toppliste. Undersøkelsen ble utført i 2021.

Historie
Makroner er kjent siden 1500-tallet, og stammer mest sannsynlig fra Italia. I Tyskland er den også en typisk julebakst. Kokosmakronen er også vanlig i Sverige (kokostopp), Australia, USA og Nederland. I Australia har de ofte en liten mengde med bringebærsyltetøy skjult i midten av makronen før steking. Noen steder er det vanligere å bake makroner med nøtter.

Referanser

 Eksterne lenker 


Kategori:Julekaker
Kategori:Jul i Norge
Kategori:Kokosbaserte produkter